इसमें कोई संदेह नहीं कि यह पुस्तक मूल रूप से विद्यार्थियों और आम पाठकों को लक्ष्य करके लिखी गई है, किन्तु मेरा मानना है कि इसे हर वह व्यक्ति पढ़ना चाहेगा जो आने वाली नई पीढ़ी को एक सकारात्मक दिशा देने को उत्सुक है। 150 पृष्ठ की इस पुस्तक की छपाई से लेकर पृष्ठ संयोजन तक अत्यंत आकर्षक है। भारतीय वैज्ञानिकों के विचार, शोध और उनकी जीवन शैली से रूबरू कराती एक अनोखी पुस्तक है यह। निश्चित रूप से यह पुस्तक विज्ञान परंपरा और विकास के क्षेत्र मे शोध-संदर्भ हेतु उपयोगी पुस्तक साबित होगी और शिक्षार्थियों का भरपूर मार्गदर्शन करने मे सहायक सिद्ध होगी।